text: LUB TSEV TUAJ SIB QHIA KAWM LUS NYOB HAUV TXOJ KEV NTSEEG
  Tub Kawm on 29th March 2012, 5:03 pm
  KUV THOV CAW SAWV DAWS TUAJ PEB SIB THAM THIAB SIB KAWM COV LUS NYOB RAU HAUV PEB TXOJ KEV NTSEEG,
  LOS SIS NYOB RAU HAUV COV ZAJ NKAUJ TEEV NTUJ, LOS ZAJ THOV NTUJ.
  VIM HAIS TIAS PEB COV NYOB RAU COB TSIV TEB NO HO SIV COV LUS TSI THOOB TEB CES SAWV DAWS YUAV TSI TO TAUB PEB COV LUS PES TSAWG.
  LI NTAWD PEB OB PEB LEEJ UAS TUAJ SAU HAUV LUB FORUM NO. IB LEEG NYOB IB SAB NTUJ CES NTSHAI YUAV TSI NKAS SIAB COV ZAJ. YOG LI THOV NEJ TXHUA TUS TUAJ PEB SIB THAM KOM TO TAUB OG NAWB. NEJ COV UAS NYOB RAU "FAB KIS TEB, MES LIS KAS TEB, THAIB TEB, THIAB NPLOG TEB. MAS TEJ ZAUJ NEJ YUAV HAIS SIB THOOJ, LOS HAIS ZOO TIB YAM. TIAM SIS PEB COV NYOB COB TSIB TEB MAS YUAV HAIS TXAWV ZOG ME NTSIS LAWM.
  VIM THAUM LAWV TXHAIS COV ZAJ NKAUJ LO COV ZAJ TEEV NTUJ MAS LAWV MUAB TEJ LO LUS COB TSIB LOS TSO KEEB RAU THIAB LAWV TIS COV NPE LEEJ NTSHIAB LOS SIS NTUJ COV TSHIAB TXAWV ME NTSIS LAWM. YOV LI THOV CAW NEJ TUAJ PEB SIB THAM KOM NKAG SIAB THIAB TO TAUB OG NAWB. (tshuav cov nyob suav teb kuv tsi paub lawm) (NTAWM NO YOG LUS SIB THAM SIB KAWM)
  Lo lus hu lub npe tias: "Ntuj Txiv" "Tswv Ntuj" "Vaj Tswv" nws yog tib lo lus, tib lub npe. tiam sis muaj ntau tus neeg txhais ntau zaj nkauj cej tej zaj phim peb lo lus saum toj no saib phim lo twg dua ces hais lo lus ntawd kom phim Zaj Nkauj, los zaj Teev Ntuj.
  Tiam sis peb siv lub npe: " Ntuj txiv, thiab Tswv Ntuj ntau dua.
  Lo lus hu lub npes: "Huab Tais Ntuj"Vaj Tswv Ntuj" kuj yog tib lo lus.
  Tib lub npe thiab xwb. Tiam si saib zaj nkauj lub suab ho phim lo lus twg ces muab lub npe ntaws hais kom haum lub suab.
  Lo lus hu lub npe: "HT Yes xus" Vaj Tswv Yes Xus" kuj yog tib lo lus. Tib lub npe.
  Lo lus hu tias: "Yes Xus Pleev "Yes xus ki xaw tu" kuj yog tib los xwb tiam siv lawv muab txhais raws lus cob tsib lawm.
  Yog li peb hu tias: "Tswv Ki Tu" mas yog tias "Huab Tais Pleev" no. Piv li XH. Ntxoov tsab sau Zaj Yes Xus rau Txom nyem. Nws sau hais tias:
  (NTUJ TXIV KHUV LEEJ PEB. KI XAW TU KHUV LEEJ PEB).
  Mas yog "HUAB TAIS KOJ KHUV LEEJ YUA. LEEJ PLEEV KOJ KHUV LEEJ YUA".
  Lo lus hu lub npe tias: " Leej Ntuj plig" Ntuj Tus tshiab" Leej Tswv Yim Ntshiab" Ntuj See", Los (Ntuj seej) yog tib lub npe xwb, Tiam si txhais txawv me ntsis xwb. Hmoob cob tsib hu tias: "Ntuj Txiv seem see" mas yog "HT Leej Ntuj Plig" xwb. Lo lus hu npe "Mab Liab" Ma Li Ya" los lawv tseem hu tias (mas lim yas) kuj yog tib lub npe thiab tib lo lus xwb. Lo lus hu lub Npe: "Yos Xes" Yus Xes" kuj yog tib lub npe xwb. Lub npe hu "Zam" Yus Aas" los hu tias: (Yus haas) yog tib lub npe xwb, tiam sis txhais txawv me ntsis xwb. Lub npe hu "Pob zeb"Pes tus" los (pes lug) kuj yog tib lo lus thiab tib lub npe xwb. Lo lus hu tias: " Yes xus Cov Thawj tim" Yes xus cov Txoov thwb" kuj yog tib lo lus xwb. Yog li tib lub npe xwb tiam sis muaj ntau lo lus hais, thiab muaj ntau tus txhais mas txawv me ntsis xwb. Lo lus hu tias: "NUAM SAIB" mas kuj yog zoo Xws li lo lus "Ntsia saib" lo lus hu tias: "NTIV KHAUB LIG"NTOO CUAM" yog tib tus thiab tib lo lus xwb. Lo lus hu "FI LA TU" mas yog "PIS LAS TOS" tiam sis txhais txawv me ntsis lawm. Thiaj muab sau rau ntawm no kom sawv daws paub. Saib tom ntej no peb puas yuav hloov tau kom hais tib yam thiab lo lus xwb. Vim nyob rau sab cob tsib teb no lawv yeej Txhais tau cov zaj teev Ntuj los Nkauj Teev Ntuj ntau heev lawm, yog yuav rov kho mas ntshai yog cob nyob cob tsib teb no siv zog rov kho kom haum cov lus thoob ntiaj teb, haum rau hauv phau Ntawv Ntshiab cov lus, thiaj li thoob teb. Vim hais tias peb siv tib phau ntawv ntshiab xwb. Mas yuav siv cov lus tis cov npe Leej Ntshiab los lwm lub npe kom haum raws li phau ntawv ntshiab thiaj li yuav to taub thoob ntuj.
  Re: LUB TSEV TUAJ SIB QHIA KAWM LUS NYOB HAUV TXOJ KEV NTSEEG
  Tub Kawm on 29th April 2012, 7:58 pm
  Hmoob co tsib hu Lo tias: "Yeem Khwv" mas yog lo lus hais tias: "Lub Cim" piv li lo lus hu hais tias: "Lub Cim Ntxuav" mas hu hais tias: "Lub Yeem Khawv Ntxuav Plig" ob lo lus no kuj yog tib lo lus xwb, tiam sis ib leej nyob rau ib sab Ntuj ces txhais txawv me ntsis. Lo lus hu tias: "Lub Cim Txhab Zog"Lub Yeem Khawv thab Zug" kuj yog tib lo lus. Lo lus hu tias: "Lub Cim Yug"Lub Yeem Khawv Zoo Cev" kuj yog tib los xwb. Yog li tas nrho 7 lub cim Ntshiab, mas nyob rau peb sab ntuj no hu tias: 7 Lub Yeem Khawv. Lo lus "Mis xas" peb hu tias: "Mij Xuav" yog li nej sab ntuj nej hais tias: muas saib Misxas hnub chiv, mas peb hais tias: mus saib Mijxuav hnub Chiv. (Tseem tshuav ntau lo lus mam tuaj tso ntxiv)
  Maiv Tooj on 2nd May 2012, 9:17 am
  Ua tsaug nws tuaj tso cov lus nov rau peb sib tham, sib tuav xam, sib coj kawm.
  Peb Hmoob nyob rau ntau lub teb chaws, nyias muaj nyias ib cov lus sib txawv. Thaum ub Peb Hmoob tsis muaj ntaub ntawv sau tseg, peb cov lus los yog cov lus khwv noj khwv haus, lus ua liaj ua teb xwb tsis yog ib xeem lus txuj ci, li ntawd raws lub neej tshiab zaum no peb thiaj li tsis muaj cov lo lus los dhos txhua rau cov lus txheej tshiab thiab tseem hais yeb mus rau haiv neeg uas peb nrog nyob xeem lus thiab. Li ntawd peb thiaj hais ntau lo lus sib txawv. Yog ib qho zoo heev uas koj tuaj tso nej cov lus, muaj tej los thaum peb Hmoob Xov Tshoj txhais, peb kuj paub tsis txog los lus uas nej hais, tej thaum nej kuj muaj tej lub ntsiab lsu zoo dua peb cov, tej thaum peb kuj muaj lub ntsiab lus zoo dua nej cov. Peb kev tuaj ncig ntuj sib fim txuj yog ib qho zoo uas peb yuav maj mam coj tau peb haiv Hmoob los hais lus thiab coj zoo tib yam.
  Cia kuv khoom tso kuv mam tuaj tib zoo teeb nws cov lus tso hauv nov kom peb nyeem yooj yim dua.
  Tub Kawm on 28th September 2012, 10:44 am
  Nyob zoo Niam hlob, kuv los kuj sau tsi tau tas cov lus thiab. Cia thaum twg kuv khoom mam tuaj sau ntxiv rau kom tas, vim sawv daws nyiag nyob rau nyiag ib sab ntuj, nyiag thiaj hais nyiag xeem lus txawv me ntsi lawm. Ntawm kuv tus kheej xav mas, peb siv tib phau Ntawv Ntshiab xwb ces peb yuav tsum hais tib cov npe Leej Ntshiab, Tswv Ntuj, Thwj Tim. kom peb txhob muaj 2 3 lo lus hais es, sawv daws thiaj li yuav hais tau cov lus thoob teb tib yam. Cov kuv sau no tsuas yog lam sau kom nej paub xwb, qhov yuav siv cov lus kom thoob teb ces yog siv raws li nej sab ntuj thiaj li yog, thiab thiaj li haum phau Ntawv Ntshiab. Tiam sis xyov tav twg peb mam li kho tau peb cov lus kom haum lus thoob teb lauj. Ob hnub ntawd Tswv Qhia tau caw tas nrho peb cov hmoob ntseeg Kav Tos Liv nyob hauv Nws lub Cheeb Koom Txoos Hoos Huas, ib lub zos mus ib tus, kom mus xav saib peb puas siv cov lus thoob teb. Lawv tau tuav xam mas yuav tsum siv cov lus thoob teb thiaj yog no. Tiam sis cia maj mam hloov saib thaum twg thiaj hloov tau. Lub rooj ncauj lus ntawd yog TP Txhiaj Tswv ua tus saib xyuav lawv, thiab ua tus tham rau lawv, kom saib peb yuav cov lus twg. Kuv vam hais tias tsiv ntev tom ntej no peb yuav siv tib cov lus thoob teb lawm xwb. Nyob zoo.
  Current date/time is 23rd August 2017, 7:56 pm